

 ΕΛΛΗΝΙΚΗ ΔΗΜΟΚΡΑΤΙΑ **Μαρούσι 5-2-2014**

 ΥΠΟΥΡΓΕΙΟ ΠΑΙΔΕΙΑΣΚΑΙ ΘΡΗΣΚΕΥΜΑΤΩΝ **Αρ.Πρωτ. Βαθμός Προτερ**

  **Φ.251/ 15808 /B6 ΕΞ. ΕΠΕΙΓΟΝ**

 -----

Δ/ΝΣΗ ΟΡΓΑΝΩΣΗΣ KAI ΔΙΕΞΑΓΩΓΗΣ ΕΞΕΤΑΣΕΩΝ

ΤΜΗΜΑΤΑ Α΄ και Β’ **ΑΝΑΡΤΗΤΕΑ**

Ταχ. Δ/νση: Α. ΠΑΠΑΝΔΡΕΟΥ 37

Τ.Κ. – Πόλη: 151 80 ΜΑΡΟΥΣΙ

Ιστοσελίδα: [www.minedu.gov.gr](http://www.minedu.gov.gr)

email: t01ode2@minedu.gov.gr

Πληροφορίες: (για ΓΕ.Λ.) Ε. Γκούφας , Δ. Τσόλκα

 Τηλέφωνα: 210-3442099, 210-3442072

 (για ΕΠΑ.Λ.) Σ.Πέλου, Θ. Γραμμένου

 Τηλέφωνα: 210-3442651, 210-3442100

FAX: 210-3442098

 **ΠΡΟΣ:**1. Περιφερειακούς Διευθυντές Εκπαίδευσης

 Έδρες τους

 2.Διευθυντές των Δ/νσεων Δ.Ε.( Έδρες τους)

 3.΄Ολα τα Γενικά Λύκεια, ΕΠΑ.Λ.

 και τα Λύκεια Ειδικής Αγωγής και

 Εκπαίδευσης (δια των Δ/νσεων Δ.Ε.)

 4. ΚΕΔΔΥ (πρώην ΚΔΑΥ)

 (δια των Δ/νσεων Δ.Ε.)

 5.ΚΕΣΥΠ (δια των Δ/νσεων Δ.Ε.)

**ΘΕΜΑ: Υποβολή δικαιολογητικών για προφορική ή γραπτή εξέταση μαθητών και αποφοίτων με αναπηρία και ειδικές εκπαιδευτικές ανάγκες ή ειδικές μαθησιακές δυσκολίες, βάσει του Ν.3699/2008, στις πανελλαδικές εξετάσεις έτους 2014, για εισαγωγή στην τριτοβάθμια εκπαίδευση.**

**Α. ΝΟΜΙΚΟ ΠΛΑΙΣΙΟ - ΠΕΔΙΟ ΕΦΑΡΜΟΓΗΣ**

 Με τις διατάξεις του Ν.3699/2008 (ΦΕΚ 199 Α΄), όπως τροποποιήθηκε με το άρθρο 28 του Ν.4186/2013 (ΦΕΚ 193 Α΄), ρυθμίζονται τα θέματα Ειδικής Αγωγής και Εκπαίδευσης των μαθητών με αναπηρία και με ειδικές εκπαιδευτικές ανάγκες ή ειδικές μαθησιακές δυσκολίες.

 Κατ΄εξουσιοδότηση των διατάξεων του νόμου εκδόθηκαν οι αριθ. Φ.253/155439/Β6/16-12-2009 (ΦΕΚ 2544 Β΄), Φ151/2996/Β6/13-1-2010 (ΦΕΚ 55 Β΄) και αριθ.11586/Γ6/28-1-11(ΦΕΚ 262 Β΄) Υπουργικές Αποφάσεις, με τις οποίες καθορίζεται ο τρόπος εξέτασης των μαθητών με αναπηρία και ειδικές εκπαιδευτικές ανάγκες ή ειδικές μαθησιακές δυσκολίες.

 Σε εφαρμογή αυτών, με την παρούσα εγκύκλιο, σας ενημερώνουμε **για τον τρόπο εξέτασης των πανελλαδικά εξεταζόμενων μαθημάτων,** **καθώς και τη διαδικασία χορήγησης των γνωματεύσεων που αφορούν:**

 α) στους **μαθητές της τελευταίας τάξης των Γενικών Λυκείων** (Ημερήσιων-Εσπερινών) οι οποίοι θα συμμετάσχουν στις εξετάσεις των πανελλαδικά εξεταζόμενων μαθημάτων για απόκτηση απολυτηρίου και για εισαγωγή στις σχολές ή τα τμήματα της Τριτοβάθμιας Εκπαίδευσης.

 β) στους **αποφοίτους των Γενικών Λυκείων** (Ημερήσιων-Εσπερινών) ή άλλου Σχολείου Δευτεροβάθμιας Εκπαίδευσης διαφορετικού τύπου από αυτόν του Γενικού Λυκείου οι οποίοι θα συμμετάσχουν στις πανελλαδικές εξετάσεις των μαθημάτων της τελευταίας τάξης του Γενικού Λυκείου για εισαγωγή στις σχολές ή τα τμήματα της Τριτοβάθμιας Εκπαίδευσης.

 γ) στους υποψηφίους (μαθητές και αποφοίτους) των ημερησίων και εσπερινών **ΕΠΑΛ (ομάδα Β)** οι οποίοι θα συμμετάσχουν στις πανελλαδικές εξετάσεις των μαθημάτων της τελευταίας τάξης του ημερήσιου ή εσπερινού Γενικού Λυκείου αντίστοιχα και των μαθημάτων ειδικότητας, για εισαγωγή σε σχολές ή τμήματα της Τριτοβάθμιας Εκπαίδευσης.

δ) στους υποψηφίους (μαθητές και αποφοίτους) των ημερησίων και εσπερινών **ΕΠΑΛ (ομάδα Α),** στους αποφοίτους Β΄ Κύκλου ημερησίων και εσπερινών ΤΕΕ, ΤΕΛ και Ναυτικών Λυκείωνοι οποίοιθα συμμετάσχουν στις πανελλαδικές εξετάσεις για εισαγωγή σε σχολές ή τμήματα της Τριτοβάθμιας Εκπαίδευσης (ΤΕΙ κ.λ.π.).

ε) στους μαθητές της τελευταίας τάξης των Λυκείων της Ειδικής Αγωγής και Εκπαίδευσης οι οποίοι επιθυμούν να συμμετάσχουν στις εξετάσεις των πανελλαδικά εξεταζόμενων μαθημάτων για απόκτηση απολυτηρίου και για εισαγωγή στις σχολές ή τα τμήματα της Τριτοβάθμιας Εκπαίδευσης.

**Β. ΠΕΡΙΠΤΩΣΕΙΣ ΓΙΑ ΤΙΣ ΟΠΟΙΕΣ ΑΠΑΙΤΟΥΝΤΑΙ ΓΝΩΜΑΤΕΥΣΕΙΣ *ΚΕΔΔΥ ΚΑΙ ΙΠΔ***

**ΓΙΑ ΠΡΟΦΟΡΙΚΗ ΕΞΕΤΑΣΗ**

**Β1. ΕΙΔΙΚΕΣ ΜΑΘΗΣΙΑΚΕΣ ΔΥΣΚΟΛΙΕΣ**

Οι μαθητές και απόφοιτοι με **ειδικές μαθησιακές δυσκολίες,** όπως δυσλεξία, δυσγραφία, δυσαριθμησία, δυσαναγνωσία, δυσορθογραφία, εξετάζονται *προφορικά* κατόπιν αίτησής τους.

Επίσης *προφορικά* εξετάζονται οι μαθητές με σύνθετες γνωστικές, συναισθηματικές και κοινωνικές δυσκολίες, παραβατική συμπεριφορά λόγω κακοποίησης, γονεϊκής παραμέλησης και εγκατάλειψης ή λόγω ενδοοικογενειακής βίας, εφόσον υποβάλουν γνωμάτευση ότι έχουν ειδικές εκπαιδευτικές ανάγκες και αδυνατούν να υποστούν γραπτή εξέταση. Στην περίπτωση αυτή, η γνωμάτευση χορηγείται από το οικείο Κέντρο Διαφοροδιάγνωσης, Διάγνωσης και Υποστήριξης Ειδικών Εκπαιδευτικών Αναγκών (ΚΕΔΔΥ) ή τα πιστοποιημένα από το Υπουργείο Παιδείας και Θρησκευμάτων Ιατροπαιδαγωγικά κέντρα (ΙΠΔ), ύστερα από προσκόμιση είτε ιατρικής βεβαίωσης Δημόσιου Νοσοκομείου, που κοινοποιήθηκε σε δικαστικές αρχές, σε περίπτωση κακοποίησης του μαθητή λόγω γονεϊκής παραμέλησης και εγκατάλειψης ή ενδοοικογενειακής βίας, είτε βεβαίωσης από δικαστική αρχή ή εισαγγελέα ανηλίκων, σε περίπτωση παραβατικής συμπεριφοράς. Τυχόν γνωματεύσεις που έχουν εκδοθεί από τα ΚΕΔΔΥ ή τα Ιατροπαιδαγωγικά Κέντρα χωρίς την παραπάνω διαδικασία και ισχύουν, πρέπει να επαναξιολογηθούν κατά τα ανωτέρω.

 Οι **ειδικές μαθησιακές δυσκολίες** των μαθητών και αποφοίτων διερευνώνται και διαπιστώνονται από τα Κέντρα Διαφοροδιάγνωσης, Διάγνωσης και Υποστήριξης Ειδικών Εκπαιδευτικών Αναγκών (ΚΕΔΔΥ) και από τα πιστοποιημένα από το Υπουργείο Παιδείας και Θρησκευμάτων Ιατροπαιδαγωγικά Κέντρα (ΙΠΔ) (σχετ. η με αριθ. πρωτ. 4682/Γ6/15-1-2014 εγκύκλιος της Διεύθυνσης Ειδικής Αγωγής Υ.ΠΑΙ.Θ. πληροφορίες: τηλ 2103442929).

**Β2. ΑΥΤΙΣΜΟΣ**

Οι μαθητές και απόφοιτοι με φάσμα αυτισμού εξετάζονται γραπτά ή προφορικά. Τα ΚΕΔΔΥ ή τα ΙΠΔ (σχετ. η με αριθ. 4682/Γ6/15-1-2014 εγκύκλιος της Διεύθυνσης Ειδικής Αγωγής Υ.ΠΑΙ.Θ. πληροφορίες: τηλ 2103442929) γνωματεύουν και εισηγούνται τον τρόπο εξέτασης μαθητών και αποφοίτων με φάσμα αυτισμού, ο οποίος μπορεί να είναι προφορικός ή γραπτός.

Εφόσον εισηγηθούν τον προφορικό τρόπο εξέτασης οι μαθητές και οι απόφοιτοι εξετάζονται μόνο προφορικά.

**Β3. ΓΝΩΜΑΤΕΥΣΕΙΣ ΚΕΔΔΥ ΚΑΙ ΙΑΤΡΟΠΑΙΔΑΓΩΓΙΚΩΝ ΚΕΝΤΡΩΝ**

1. Χρονική ισχύς: Όλες οι γνωματεύσεις των ΚΕΔΔΥ και των ΙΠΔ για οποιοδήποτε λόγο έχουν **μόνιμη ισχύ** σύμφωνα με τις διατάξεις της παρ. 17 του άρθρου 28 του Ν.4186/2013 (ΦΕΚ 193 Α΄)(σχετ. η με αριθ. πρωτ. 4682/Γ6/15-1-2014 εγκύκλιος της Διεύθυνσης Ειδικής Αγωγής Υ.ΠΑΙ.Θ. πληροφορίες: τηλ 2103442929)

2. Αρμόδια ΚΕΔΔΥ και ΙΠΔ: Τα ΚΕΔΔΥ, τα οποία χορηγούν τις γνωματεύσεις των προαναφερομένων μαθησιακών δυσκολιών, λειτουργούν στην οικεία Διεύθυνση Δευτεροβάθμιας Εκπαίδευσης στην οποία υπάγεται το Λύκειο φοίτησης του μαθητή. Κατάλογος με τα εγκεκριμένα **Ιατροπαιδαγωγικά Κέντρα** του Υπουργείου Υγείας και του Υπουργείου Εργασίας, Κοινωνικής Ασφάλισης και Πρόνοιας σας έχει διαβιβαστεί με την με αριθ. πρωτ. 4682/Γ6/15-1-2014 εγκύκλιο της Διεύθυνση Ειδικής Αγωγής του Υ. ΠΑΙ.Θ.

3. Σύμφωνα με τις διατάξεις της παραγράφου 4 του άρθρου 5 του Ν. 3699/2008 , όταν υπάρχει διάσταση απόψεων μεταξύ των γνωματεύσεων των ΚΕΔΔΥ και των Ιατροπαιδαγωγικών Κέντρων (ΙΠΔ) για τον μαθητή, δίδεται το δικαίωμα προσφυγής σε **Δευτεροβάθμια Ειδική Διαγνωστική Επιτροπή Αξιολόγησης** (ΕΔΕΑ). Η απόφαση της Δευτεροβάθμιας ΕΔΕΑ είναι οριστική. Η Δευτεροβάθμια Ειδική Διαγνωστική Επιτροπή Αξιολόγησης (ΕΔΕΑ) εδρεύει σε κάθε Περιφερειακή Διεύθυνση Εκπαίδευσης.

Στην περίπτωση όμως που υπάρχει διάσταση απόψεων μεταξύ των γνωματεύσεων των ΚΕΔΔΥ (πρώην ΚΔΑΥ) και των Ιατροπαιδαγωγικών Κέντρων (ΙΠΔ) για τον μαθητή και δεν έχει γίνει προσφυγή στη Δευτεροβάθμια ΕΔΕΑ, τότε υπερισχύει η γνωμάτευση των ΚΕΔΔΥ (πρώην ΚΔΑΥ).

**Γ.** **ΠΕΡΙΠΤΩΣΕΙΣ ΓΙΑ ΤΙΣ ΟΠΟΙΕΣ ΑΠΑΙΤΟΥΝΤΑΙ ΓΝΩΜΑΤΕΥΣΕΙΣ ΑΠΟ ΤΙΣ ΥΓΕΙΟΝΟΜΙΚΕΣ ΕΠΙΤΡΟΠΕΣ ΓΙΑ ΠΡΟΦΟΡΙΚΗ ΕΞΕΤΑΣΗ**

 Οι μαθητές και οι απόφοιτοι με τις παρακάτω αναπηρίες εξετάζονται **προφορικά.** Οι αναφερόμενες αναπηρίες πιστοποιούνται σύμφωνα με το ισχύον κάθε φορά σύστημα πιστοποίησης αναπηρίας Υγειονομικής Επιτροπής.

 Συγκεκριμένα εξετάζονται προφορικά οι μαθητές και οι απόφοιτοι οι οποίοι αδυνατούν να υποστούν γραπτή εξέταση επειδή:

i) είναι τυφλοί, σύμφωνα με το Ν. 958/79 (ΦΕΚ 191 τ. Α) ή έχουν ποσοστό αναπηρίας στην όρασή τους τουλάχιστον 67% ή είναι αμβλύωπες με ποσοστό αναπηρίας στην όρασή τους τουλάχιστον 67% .

ii) έχουν κινητική αναπηρία τουλάχιστον 67% μόνιμη ή προσωρινή, που συνδέεται με τα άνω άκρα,

iii) πάσχουν από σπαστικότητα των άνω άκρων,

iν) πάσχουν από κάταγμα ή άλλη προσωρινή βλάβη των άνω άκρων που καθιστά αδύνατη τη χρήση τους για γραφή.

 Αν για τις ανωτέρω αναπηρίες υπάρχει γνωμάτευση Υγειονομικής Επιτροπής που έχει εκδοθεί πριν την 1/9/11 και είναι σε ισχύ, τότε αυτή μπορεί να χρησιμοποιηθεί και να γίνει δεκτή. Σε περίπτωση που δεν έχει εκδοθεί σχετική γνωμάτευση οι αναφερόμενες στις περιπτώσεις (i), (ii) και (iii) αναπηρίες πιστοποιούνται από τις Υγειονομικές Επιτροπές του ΚΕ.Π.Α (Κέντρο Πιστοποίησης Αναπηρίας) του ΙΚΑ-ΕΤΑΜ (βλ. παρ. ΣΤ1)

Για την περίπτωση (iν), οι υποψήφιοι θα πρέπει να προσκομίσουν στο Λύκειό τους πρόσφατη σχετική ιατρική γνωμάτευση από **Δημόσιο Νοσοκομείο**, η οποία φέρει σφραγίδα από: i) Συντονιστή Διευθυντή Κλινικής του Εθνικού Συστήματος Υγείας (Ε.Σ.Υ.) ή ii) νόμιμα εκτελούντα χρέη Συντονιστή Διευθυντή Κλινικής του Εθνικού Συστήματος Υγείας (Ε.Σ.Υ.) ή iii) Διευθυντή Πανεπιστημιακής Κλινικής ή από **Δημόσιο Κέντρο Υγείας** στην περιοχή του υποψηφίου, η οποία φέρει σφραγίδα του Διευθυντή του Κέντρου, από την οποία προκύπτει η αδυναμία του μαθητή να συμμετάσχει σε γραπτή εξέταση. Στη γνωμάτευση, εκτός από το κάταγμα ή την προσωρινή βλάβη, πρέπει να πιστοποιείται ρητώς η αδυναμία χρήσης του άνω άκρου για γραφή και να αναγράφεται το χρονικό διάστημα ισχύος της γνωμάτευσης, το οποίο πρέπει να συμπίπτει με την περίοδο των εξετάσεων. Οι υποψήφιοι αυτοί αμέσως μόλις τους προκύψει το κάταγμα ή άλλη προσωρινή βλάβη των άνω άκρων που καθιστά αδύνατη τη χρήση τους για γραφή, θα πρέπει να προσκομίσουν στο Λύκειό τους τη σχετική γνωμάτευση του Νοσοκομείου ή του Δημόσιου Κέντρου Υγείας μαζί με σχετική αίτηση.

**Δ. ΠΕΡΙΠΤΩΣΕΙΣ ΓΙΑ ΤΙΣ ΟΠΟΙΕΣ ΑΠΑΙΤΟΥΝΤΑΙ ΓΝΩΜΑΤΕΥΣΕΙΣ ΑΠΟ ΤΙΣ ΥΓΕΙΟΝΟΜΙΚΕΣ ΕΠΙΤΡΟΠΕΣ, ΤΑ ΚΕΔΔΥ Ή ΤΑ ΙΑΤΡΟΠΑΙΔΑΓΩΓΙΚΑ ΚΕΝΤΡΑ ΓΙΑ ΓΡΑΠΤΗ ΕΞΕΤΑΣΗ**

 Οι μαθητές και οι απόφοιτοι που παρουσιάζουν σοβαρά προβλήματα ακοής(κωφοί, βαρήκοοι), σε ποσοστό 67% και πάνω και όσοι παρουσιάζουν προβλήματα λόγου και ομιλίας (δυσαρθρία, τραυλισμό) καθώς και προβλήματα επιληψίας, εξετάζονται γραπτά.

 Αν για τις ανωτέρω αναπηρίες υπάρχει γνωμάτευση Υγειονομικής Επιτροπής που έχει εκδοθεί πριν την 1/9/11 και είναι σε ισχύ, τότε αυτή μπορεί να χρησιμοποιηθεί και να γίνει δεκτή. Σε περίπτωση που δεν έχει εκδοθεί σχετική γνωμάτευση τα μεν προβλήματα ακοής (κωφοί, βαρήκοοι), σε ποσοστό 67% και πάνω και επιληψίας πιστοποιούνται από τις Υγειονομικές Επιτροπές του ΚΕ.Π.Α (Κέντρο Πιστοποίησης Αναπηρίας) του ΙΚΑ-ΕΤΑΜ (βλ. παρ. ΣΤ1)**,** τα δε προβλήματα λόγου και ομιλίας (δυσαρθρία, τραυλισμός) από τα ΚΕΔΔΥ.

 Επίσης γραπτά εξετάζονται οι μαθητές και οι απόφοιτοι με φάσμα αυτισμούγια τους οποίους τα ΚΕΔΔΥ ή τα Ιατροπαιδαγωγικά Κέντρα (σχετ. η με αριθ. 4682/Γ6/15-1-2014 εγκύκλιος της Διεύθυνσης Ειδικής Αγωγής Υ.ΠΑΙ.Θ. πληροφορίες: τηλ 2103442929) έχουν γνωματεύσει και εισηγηθεί τον γραπτότρόπο εξέτασης (βλ. και παρ. Β2).

**Ε. ΔΙΑΔΙΚΑΣΙΑ ΚΑΙ ΠΡΟΘΕΣΜΙΕΣ ΚΑΤΑΘΕΣΗΣ ΤΩΝ ΓΝΩΜΑΤΕΥΣΕΩΝ**

 Οι γνωματεύσεις που χορηγούνται κατά περίπτωση από τις **Υγειονομικές Επιτροπές**,καθώς και οι γνωματεύσεις των **ΚΕΔΔΥ** (πρώην ΚΔΑΥ) **ή των Ιατροπαιδαγωγικών Κέντρων** υποβάλλονται με σχετική αίτηση στο Λύκειο (ΓΕΛ ή ΕΠΑΛ) κατάθεσης της αίτησης-δήλωσης συμμετοχής στις πανελλαδικές εξετάσεις **μέχρι 25 Φεβρουαρίου 2014** από**:**

 α) τους **μαθητές** της τελευταίας τάξηςτων Γενικών Λυκείων (Ημερήσιων-Εσπερινών),

 β) τους **αποφοίτους** των (Ημερήσιων-Εσπερινών) Γενικών Λυκείων ή άλλου Σχολείου Δευτεροβάθμιας Εκπαίδευσης διαφορετικού τύπου από αυτόν του Γενικού Λυκείου,

 γ) τους υποψηφίους μαθητές και αποφοίτους των **ΕΠΑΛ (ΟΜΑΔΑ Β΄),** (Ημερήσιων και Εσπερινών),

 δ) τους υποψηφίους μαθητές και αποφοίτουςτων **ΕΠΑΛ (ΟΜΑΔΑ Α΄),** (Ημερήσιων και Εσπερινών), τουςαποφοίτουςΒ΄ κύκλου ΤΕΕ, (Ημερήσιων και Εσπερινών) τους κατόχους πτυχίου ειδικότηταςτων πρώην ΤΕΛ (Ημερήσιων και Εσπερινών)**,** καθώς και τουςκατόχους πτυχίου ειδικότηταςτων Ναυτικών Λυκείων (Ημερήσιων και Εσπερινών).

 ε) όσους **μαθητές** της τελευταίας τάξηςτων Λυκείων της Ειδικής Αγωγής και Εκπαίδευσης, επιθυμούν να συμμετάσχουν στις πανελλαδικές εξετάσεις.

 Ειδικά οι γνωματεύσεις που θα ισχύσουν μετά την απόφαση της Δευτεροβάθμιας ΕΔΕΑ, μπορούν να υποβάλλονται στα οικεία Λύκεια **μέχρι τέλος Μαρτίου 2014.**

 Τα προαναφερόμενα δικαιολογητικά ισχύουν και για τα τυχόν **ειδικά μαθήματα** στα οποία θα εξετασθούν οι **μαθητές** και οι **απόφοιτοι** των Γενικών Λυκείων, οι **μαθητές** και **απόφοιτοι** των ΕΠΑΛ και οι **απόφοιτοι** των ΤΕΕ, των πρώην ΤΕΛ και Ναυτικών Λυκείων, δηλαδή η υποβολή των σχετικών δικαιολογητικών αφορά υποχρεωτικά και τις πανελλαδικές εξετάσεις των ειδικών μαθημάτων.

 **ΣΤ.** **ΓΕΝΙΚΕΣ** **ΔΙΕΥΚΡΙΝΙΣΕΙΣ**

 **1.** Επισημαίνεται ότι αποφάσεις χορήγησης ποσοστών αναπηρίας για τις παραπάνω περιπτώσεις στις οποίες προβλέπεται πιστοποίηση από ΚΕΠΑ, οι οποίες έχουν εκδοθεί **πριν την 1-9-2011** από τις Α/θμιες Υγειονομικές Επιτροπές των νομαρχιών, της περιφέρειας ή των Φορέων Κοινωνικής Ασφάλισης μπορούν να χρησιμοποιούνται για κάθε νόμιμη χρήση **εφόσον εξακολουθούν να είναι σε ισχύ** (επ΄ αόριστον αν πρόκειται για επ΄ αόριστον κρίση ή άλλως μέχρι την ημερομηνία που λήγει η ισχύς τους, εν προκειμένω οποτεδήποτε μέσα στο 2014) χωρίς να απαιτείται οι ενδιαφερόμενοι να εξετάζονται εκ νέου από τις Υγειονομικές Επιτροπές του ΚΕΠΑ.

Αν για τις ανωτέρω αναπηρίες υπάρχει πιστοποιητικό αναπηρίας από τα ΚΕ.Π.Α., το οποίο είναι σε ισχύ κατά το έτος υποβολής του μηχανογραφικού δελτίου (εν προκειμένω οποτεδήποτε μέσα στο έτος 2014), δεν απαιτείται οι ενδιαφερόμενοι να εξετάζονται εκ νέου από τις Υγειονομικές Επιτροπές των ΚΕ.Π.Α.. Αν δεν υπάρχει πιστοποιητικό σε ισχύ, τότε οι ενδιαφερόμενοι οφείλουν να υποβάλουν αίτηση σε οποιοδήποτε σημείο ΚΕ.Π.Α. τους εξυπηρετεί έως 14/02/2014.Για τη διαδικασία πιστοποίησης από τις Υγειονομικές Επιτροπές των ΚΕΠΑ οι ενδιαφερόμενοι μπορούν να ενημερώνονται από την ιστοσελίδα του ΙΚΑ **(**[**www.ika.gr**](http://www.ika.gr)**)**. Προκειμένου να δοθεί προτεραιότητα, οι ενδιαφερόμενοι πρέπει να τονίζουν στη γραμματεία του ΚΕ.Π.Α., ότι η αίτησή τους πρέπει να καταχωρηθεί ηλεκτρονικά με θέμα εγγράφου κωδικός 013 «αίτημα για πανελλήνιες εξετάσεις» .

 **2.** Τονίζεται ότι δεν θα γίνονται δεκτές από τα Λύκεια οι γνωματεύσεις των ΚΕΔΔΥ ή των Ιατροπαιδαγωγικών Κέντρων ή των Υγειονομικών Επιτροπών, οι οποίες αναφέρονται σε αναπηρίες ή σε ειδικές μαθησιακές δυσκολίες των μαθητών και αποφοίτων διαφορετικές από εκείνες που αναγράφονται στις Υπουργικές Αποφάσεις που αναφέρονται στο Κεφάλαιο Α της παρούσας εγκυκλίου.

 **3.** Αιτήσεις και δικαιολογητικά που θα υποβληθούν μετά τις παραπάνω κατά περίπτωση προθεσμίες δεν θα γίνονται δεκτά, εκτός από απρόβλεπτες και έκτακτες περιπτώσεις.

 **4.**  Όσοι μαθητές και απόφοιτοι με αναπηρία ή με ειδικές μαθησιακές δυσκολίες **θα εξετασθούν στις πανελλαδικές εξετάσεις προφορικά,** η εξέτασή τους θα γίνει μόνο στα Βαθμολογικά Κέντρα ή στα Ειδικά Εξεταστικά Κέντρα.

 Επίσης, όσοι υποψήφιοι έχουν σοβαρά προβλήματα ακοής (κωφοί, βαρήκοοι) σε ποσοστό 67% και πάνω, προβλήματα λόγου και ομιλίας (δυσαρθρία, τραυλισμός) ή προβλήματα επιληψίας **εξετάζονται στις πανελλαδικές εξετάσεις γραπτά** στα εξεταστικά κέντρα που εξετάζονται και οι υπόλοιποι μαθητές του Λυκείου. **Με τον ίδιο τρόπο θα εξετασθούν και οι μαθητές και οι απόφοιτοι με φάσμα αυτισμού** για τους οποίους τα ΚΕΔΔΥ ή τα Ιατροπαιδαγωγικά Κέντρα έχουν εισηγηθεί τον γραπτό τρόπο εξέτασης. Η εξέταση των μαθητών αυτών γίνεται σε ξεχωριστή αίθουσα και ο χρόνος εξέτασής τους μπορεί να παραταθεί με απόφαση της Λυκειακής Επιτροπής ή της Επιτροπής του Εξεταστικού Κέντρου.

 **5**. Ο τρόπος εξέτασης, η διαδικασία χορήγησης και κατάθεσης των γνωματεύσεων για προφορική ή γραπτή εξέταση κατά περίπτωση και η προθεσμία (έως 25-2-2014) ισχύει και για όσους μαθητές της Γ΄ Ημερήσιου Γενικού Λυκείου αποφασίσουν να μη συμμετάσχουν στις πανελλαδικές εξετάσεις 2014 για εισαγωγή στην τριτοβάθμια εκπαίδευση **αλλά να αποκτήσουν το απολυτήριό τους μόνο με ενδοσχολικές εξετάσεις**. Οι μαθητές αυτοί μέχρι τις 25-2-2014 μαζί με τη σχετική αίτηση για ενδοσχολικό απολυτήριο θα συνυποβάλουν στο Διευθυντή του Λυκείου και τη σχετική γνωμάτευση ΚΕΔΔΥ, ΙΠΔ ή Υγειονομικής Επιτροπής.

 **6.** Οι Διευθυντές των Διευθύνσεων Δευτεροβάθμιας Εκπαίδευσης, οι Διευθυντές των Γενικών Λυκείων, των ΕΠΑΛ, των Λυκείων της Ειδικής Αγωγής και Εκπαίδευσης, καθώς και κάθε άλλος φορέας στον οποίο κοινοποιείται η εγκύκλιος αυτή, πρέπει να μεριμνήσουν για την ανάρτησή της στους οικείους πίνακες των ανακοινώσεων για την ενημέρωση κάθε ενδιαφερόμενου. Ειδικότερα οι Διευθυντές των Λυκείων πρέπει να ενημερώσουν όλους τους μαθητές της τελευταίας τάξης υπογράφοντας και σε ονομαστική κατάσταση ότι έλαβαν γνώση.

Για την καλύτερη και έγκυρη ενημέρωση των μαθητών, θα πρέπει να ορισθεί σε κάθε Λύκειο από ένας καθηγητής, στον οποίο θα απευθύνονται οι μαθητές προκειμένου να πληροφορούνται για τα θέματα που αναφέρονται στην εγκύκλιο.

 **7.** **Τέλος με νέα εγκύκλιο που θα σας αποσταλεί θα σας ενημερώνουμε για την διαδικασία αποστολής των γνωματεύσεων των υποψηφίων που θα εξεταστούν πανελλαδικά στα Βαθμολογικά και τα Ειδικά Εξεταστικά Κέντρα.**

 **Ο ΥΦΥΠΟΥΡΓΟΣ**

 **ΣΥΜΕΩΝ ΚΕΔΙΚΟΓΛΟΥ**

Συνημμένα **:** Πίνακας με τις Διευθύνσεις και τα τηλέφωνα των ΚΕΔΔΥ.

Εσωτερική Διανομή:

1. Γραφείο Υφυπουργού κ. Κεδίκογλου

2. Γραφείο Γενικού Γραμματέα

3. Δ/νση Ειδικής Αγωγής και Εκπαίδευσης

4. Δ/νση Σπουδών Β/θμιας Εκπ/σης

5. Δ/νση Λειτουργικής Ανάπτυξης και Πληροφοριακών Συστημάτων

6. Δ/νση Οργάνωσης και Διεξαγωγής Εξετάσεων/ Τμήματα Α΄ και Β΄

|  |
| --- |
| **ΔΙΕΥΘΥΝΣΗ ΕΙΔΙΚΗΣ ΑΓΩΓΗΣΠΙΝΑΚΑΣ ΔΙΕΥΘΥΝΣΕΩΝ ΚΑΙ ΤΗΛΕΦΩΝΩΝ ΚΕ.Δ.Δ.Υ.** |
| **Α/Α** | **ΠΕΡΙΟΧΗ** | **ΔΙΕΥΘΥΝΣΗ**  |  **ΤΗΛΕΦΩΝΑ** |  **FAX** |  **E-MAIL** |
| **1** | **Α' ΑΘΗΝΩΝ** |  ΚΑΝΔΑΝΟΥ 18 ΑΘΗΝΑ 11526 | 210 6929611 | 210 6929617 |   |
| **2** | **Β' ΑΘΗΝΩΝ**  | ΛΕΩΦ. ΗΡΑΚΛΕΙΟΥ 269 Ν.ΙΩΝΙΑ 14231 | 210-2719857 210-2797176 | 210-2797176 210-2719857 |   |
| **3** | **Γ' ΑΘΗΝΩΝ**  | ΘΗΒΩΝ 250 ΑΙΓΑΛΕΩ 12241 | 210-5610995 | 210-5613655 | kdayathin@sch.gr |
| **4** | **Δ' ΑΘΗΝΩΝ**  | ΛΕΩΦ.ΚΑΛΑΜΑΚΙΟΥ46 ΑΛΙΜΟΣ 174 55 | 210-9889582 210-9823874 | 210-9823674 |   |
| **5** | **ΑΝΑΤΟΛΙΚΗΣ ΑΤΤΙΚΗΣ**  | ΑΝΔΡΙΑΝΟΥ 26 ΚΟΡΩΠΙ 19400 | 210-6028050  | 210-6028050 | mail@kday-anatol.att.sch.gr |
| **6** | **ΔΥΤΙΚΗΣ ΑΤΤΙΚΗΣ**  | ΠΕΡΣΕΦΟΝΗΣ 19 ΕΛΕΥΣΙΝΑ 19200 | 210-5561665 210-5561990 | 210-5544853 |   |
| **7** | **ΠΕΙΡΑΙΑ** | ΑΙΓΑΛΕΩ 30 & ΜΗΛΟΥ 21 ΠΕΙΡΑΙΑΣ 185 45 | 210-4131561 | 210-4131509 | mail@kday-peiraia.att.sch.gr |
| **8** | **ΑΙΤΟΛΟΑΚΑΡΝΑΝΙΑΣ**  | ΝΑΥΠΑΚΤΟΥ 168 ΜΕΣΟΛΟΓΓΙ 302 00 | 26310-55063 / 55259  | 26310-55063 / 55259  | mail@kday.ait.sch.gr |
| **9** | **ΑΡΚΑΔΙΑΣ**  | ΚΥΠΡΟΥ 40-44 ΤΡΙΠΟΛΗ 22100 | 2710-223426 / 221576 | 2710-221576 | mail@kday.ark.sch.gr |
| **10** | **ΑΡΓΟΛΙΔΑΣ**  | ΑΝΔΡΙΑΝΟΥΠΟΛΕΩΣ14 & ΘΕΡΜΟΓΙΑΝΝΗ 211 00 | 27520-96065 27520-96066  | 27520-96067 |   |
| **11** | **ΑΡΤΑΣ** | ΚΑΤΣΙΜΗΤΡΟΥ & ΛΟΥΡΙΩΤΗ ΑΡΤΑ 47100 | 26810-22580 | 26810-21032 | mail@kday.art.sch.gr |
| **12** | **ΑΧΑΪΑΣ** | ΜΑΚΕΔΟΝΙΑΣ 59-61 | 2610-461953 | 2610-429995 |   |
| **13** | **ΒΟΙΩΤΙΑΣ** | ΑΡΙΣΤΟΦΑΝΟΥΣ ΛΙΒΑΔΕΙΑ 32100 | 22610-88973 | 22610-88978 | mail@kday.voi.sch.gr |
| **14** | **ΓΡΕΒΕΝΩΝ** | Γ.ΜΠΟΥΣΙΟΥ 50 ΓΡΕΒΕΝΑ 51100 | 24620-23104 | 24620-87976 |   |
| **15** | **ΔΡΑΜΑΣ** | ΑΜΠΕΛΑΚΙΑ Τα.Θ. 1076 66100 ΔΡΑΜΑ  | 25210-76511 | 25210-76512 | mail@kday.dra.sch.gr |
| **16** | **ΔΩΔ/ΝΗΣΟΥ-ΡΟΔΟΥ** | ΑΜΣΤΕΡΝΤΑΜ 6 ΡΟΔΟΣ 85100 | 22410-43195 22410-61478 | 22410-43195 22410-61478 | mail@kday.dod.sch.gr |
| **17** | **ΕΒΡΟΥ** | 1o XΛΜ ΑΛΕΞΑΝΔΡΟΥΠΟΛΗΣ- ΠΑΛΑΓΙΑΣ 68100 ΑΛΕΞΑΝΔΡΟΥΠΟΛΗ  | 2551080170 ΤΗΛ. 2551083750FAX  |   | mail@kday.evr.sch.gr |
| **18** | **ΕΥΒΟΙΑΣ**  | 9ο χιλ.ΧΑΛΚΙΔΑΣ-ΨΑΧΝΩΝ | 22210-41225 / 41235 / 41254 / 41245 | 22210-41345 | mail@kday.eyv.sch.gr |
| **19** | **ΕΥΡΥΤΑΝΙΑΣ** | ΝΑΠΟΛΕΩΝ ΖΕΡΒΑ 3 ΚΑΡΠΕΝΗΣΙ 361 00 | 22370-80127 | 22370-80787 | mail@kday.eyr.sch.gr |
| **20** | **ΖΑΚΥΝΘΟΥ**  | ΚΟΛΥΒΑ 85 ΖΑΚΥΝΘΟΣ 291 00 | 26950-43889 | 26950-24967 | mail@kday.zak.sch.gr |
| **21** | **ΗΛΕΙΑΣ**  | ΑΓ.ΣΠΥΡΙΔΩΝΟΣ & ΧΑΡ.ΤΡΙΚΟΥΠΗ ΠΥΡΓΟΣ 27100 | 26210 20338 / 461953 | 26210-20339/429995 |   |
| **22** | **ΗΜΑΘΙΑΣ**  | ΜΟΥΜΟΓΛΟΥ 1 ΒΕΡΟΙΑ 591 00 | 23310-77950  | 23310-77965 | kdayima@otenet.gr |
| **23** | **ΗΡΑΚΛΕΙΟΥ** | ΣΤΑΥΡΙΝΙΔΗ 1 ΗΡΑΚΛΕΙΟ 714 09 | 2810-215020 /215021 | 2810-360230 | kday@dide.ira.sch.gr |
| **24** | **Α΄ ΘΕΣΣΑΛΟΝΙΚΗΣ**  | Τα.Θ. Δ5021 ΘΕΡΜΗ ΘΕΣΣΑΛΟΝΙΚΗΣ 57001 | 2310-587391 | 2310-649584 | mail@kday.thess.sch.gr |
| **25** | **Β΄ ΘΕΣΣΑΛΟΝΙΚΗΣ**  | ΚΟΛΟΚΟΤΡΩΝΗ 22 ΣΤΑΥΡΟΥΠΟΛΗ 564 30 | 2310 -603384 /666130 | 2310-588139 | bkdaythess@yahoo.gr |
| **26** | **ΘΕΣΠΡΩΤΙΑΣ**  | ΚΥΠΡΟΥ 60 ΗΓΟΥΜΕΝΙΤΣΑ 461 00 | 26650-28964 / 29266 | 26650-28341 |   |
| **27** | **ΙΩΑΝΝΙΝΩΝ**  | ΑΜΑΛΘΕΙΑΣ 12 ΚΑΡΔΑΜΙΤΣΙΑ ΙΩΑΝΝΙΝΑ 455 00  | 26510- 75387 |   |   |
| **28** | **ΚΑΒΑΛΑΣ**  | ΕΘΝΙΚΗΣ ΑΝΤΙΣΤΑΣΕΩΣ 20 ΚΑΒΑΛΑ 651 10  | 2510- 241141  | 2510-8311141 | mail@kday.kav.sch.gr |
| **29** | **ΚΑΡΔΙΤΣΑ**  | ΠΛΑΣΤΗΡΑ 21 ΚΑΡΔΙΤΣΑ 43100 | 24410-79891/ 2 | 24410-79891 | mail@kday.kar.sch.gr |
| **30** | **ΚΑΣΤΟΡΙΑΣ** | ΑΓΙΟΥ ΑΘΑΝΑΣΙΟΥ 36 ΚΑΣΤΟΡΙΑ 52100  | 24670-44021 / 44067  | 24670-42024 |   |
| **31** | **ΚΕΡΚΥΡΑ**  | ΒΕΛΙΣΣΑΡΙΟΥ 30 ΚΕΡΚΥΡΑ 491 00  | 26610-81055 /81056 | 26610-81043 | mail@kday.ker.sch.gr |
| **32** | **ΚΕΦΑΛΛΗΝΙΑΣ**  | ΜΟΜΦΕΡΑΤΟΥ 30 & ΧΑΡΟΚΟΠΟΥ ΑΡΓΟΣΤΟΛΙ 281 00 | 26710-27475 | 26710-27476 | mail@kday.kef.sch.gr |
| **33** | **ΚΙΛΚΙΣ**  | ΠΥΡΡΟΥ 1 ΚΙΛΚΙΣ 61100  | 23410-77157 /27045 | 23410- 77157 | mail@kday.kil.sch.gr |
| **34** | **ΚΟΖΑΝΗΣ**  | ΜΑΚΡΥΓΙΑΝΝΗ 22 ΚΟΖΑΝΗ 50100  | 24610- 36145 | 24610-28751 | gkdaykoz@kday.koz.sch. |
| **35** | **KOΡΙΝΘΙΑΣ**  | ΚΟΛΙΑΤΣΟΥ 20 ΚΟΡΙΝΘΟΣ 20100 | 27410-74753 / 54 | 27410-74753 | mail@kday.kor.sch.gr |
| **36** | **ΚΥΚΛΑΔΩΝ-ΣΥΡΟΥ** | ΓΕΩΡΓΙΟΥ ΠΑΠΑΝΔΡΕΟΥ 1 ΣΥΡΟΣ 841 00  | 22810-79624/ 26 / 27 /28 | 22810-79625 | kday@naigaiou.pde.sch.gr |
| **37** | **ΛΑΚΩΝΙΑΣ**  | 2ο ΧΙΛ. Ε. Ο. ΣΠΑΡΤΗΣ -ΓΥΘΕΙΟΥ ΣΠΑΡΤΗ 231 00 | 27310-82627 | 27310-82657 | mail@kday.lak.sch.gr |
| **38** | **ΛΑΡΙΣΑΣ** | ΚΑΣΤΟΡΙΑΣ 2Α ΛΑΡΙΣΑ 413 35  | 2410-555222 / 223 | 2410/ 555222 | mail@kday.lar.sch.gr |
| **39** | **ΛΑΣΙΘΙ** | ΥΓΕΙΑΣ 7 & Φ.ΚΟΝΤΟΓΛΟΥ Ταχ.Θυρ. 1016 ΑΓ.ΝΙΚΟΛΑΟΣ 721 00  | 28410-82480 | 28410-28022 | mail@kday.las.sch.gr |
| **40** | **ΛΕΣΒΟΥ**  | ΚΑΡΑΝΤΩΝΗ 17 ΜΥΤΙΛΗΝΗ 81100 | 22510-37344-45 | 22510 37344 |  kdayles@sch.gr |
| **41** | **ΛΕΥΚΑΔΑΣ**  | ΚΑΛΚΑΝΗ 15 ΛΕΥΚΑΔΑ 311 00  | 26450- 26309 | 26450-21763 | kdaylef@otenet.gr |
| **42** | **MAΓΝΗΣΙΑΣ** | ΦΕΡΩΝ & ΖΑΧΟΥ ΠΑΛΑΙΑ, ΚΤΗΡΙΟ Α΄, 2ος ΟΡΟΦΟΣ ΒΟΛΟΣ 383 34 | 24210 -20818  | 24210-20814 | mail@kday.mag.sch.gr |
| **43** | **ΜΕΣΣΗΝΙΑΣ**  | ΚΑΠΕΤΑΝ ΚΡΟΜΠΑ 11 ΚΑΛΑΜΑΤΑ 241 00  | 27210-88363 | 27210-28263 | mail@kday.mes.sch.gr |
| **44** |  **ΞΑΝΘΗΣ**  | 11ο ΔΗΜ. ΣΧΟΛ. ΞΑΝΘΗΣ ΞΑΝΘΗ 671 00 | 25410-83691 | 25410-83689 | mail@kday.xan.sch.gr |
| **45** | **ΠΕΛΛΑΣ** | ΦΛΩΡΙΝΗΣ 73 ΕΔΕΣΣΑ 582 00 | 23810-51450 | 23810-51452 | kdaypel.@sch.gr |
| **46** | **ΠΙΕΡΙΑΣ**  | ΞΗΡΟΜΕΡΙΤΟΥ 15 ΚΑΤΕΡΙΝΗ 601 00  | 23510-20813 | 23510-23861 | mail@kday.pie.sch.gr |
| **47** | **ΠΡΕΒΕΖΑΣ**  | ΦΟΡΟΣ ( Έναντι ΑΤΕ ) ΠΡΕΒΕΖΑ 481 00  | 26820- 89638 | 26820-89638 | mail@kday.pre.sch.gr |
| **48** | **ΡΕΘΥΜΝΟΥ** | ΝΙΚ.ΨΑΡΡΟΥ 50 ΡΕΘΥΜΝΟ 74100 | 28310-35185 | 28310-35180 |   |
| **49** | **ΡΟΔΟΠΗΣ**  | ΜΑΡΚΟΥ ΜΠΟΤΣΑΡΗ | 25310-81288 | 25310-82896 | kdayrodo@sch.gr |
| **50** | **ΣΑΜΟΥ**  | ΔΙΟΙΚΗΤΗΡΙΟ ΣΑΜΟΣ 83100  | 22730-87214-15 2273350480 | 22730-87214 | mail@kday-sam.sam.sch.gr |
| **51** |  **ΣΕΡΡΩΝ**  |  3ο ΧΙΛ. ΣΕΡΡΩΝ -ΔΡΑΜΑΣ 621 00 | 23210-23424 | 23210-32411 |   |
| **52** | **ΤΡΙΚΑΛΩΝ**  | ΜΠΟΤΣΑΡΗ 2 ΤΡΙΚΑΛΑ 421 00  | 24310-25910 /46407/ 9 | 24310-46410 | mail@tri.sch.sch.gr |
| **53** | **ΦΛΩΡΙΝΑΣ**  | Μ.ΑΛΕΞΑΝΔΡΟΥ 111 ΦΛΩΡΙΝΑ 531 00 | 23850-45611/45281 | 23850-45611 | mail@kday.flo.sch.gr |
| **54** | **ΦΘΙΩΤΙΔΑΣ** | Π.ΜΠΑΚΟΓΙΑΝΝΗ 2 ΛΑΜΙΑ 351 00  | 22310-66162/ 66163/ | 22310-25226 | mail@kday.fth.sch.gr |
| **55** | **ΦΩΚΙΔΑΣ**  | ΠΡΟΕΚΤΑΣΗ Μ. ΚΑΘΑΡΙΟΥ ΑΜΦΙΣΣΑ 331 00 | 22650-79287 | 22650 23803 | mail@kday.fok.sch.gr |
| **56** | **ΧΑΛΚΙΔΙΚΗΣ**  | 22ας ΑΠΡΙΛΙΟΥ ΠΟΛΥΓΥΡΟΣ 631 00  | 23710-21915 | 23710 -21916 | mail@kday.chal.sch.gr |
| **57** | **ΧΑΝΙΩΝ**  | 8ης ΔΕΚΕΜΒΡΙΟΥ 61 ΧΑΝΙΑ  | 28210-27664 |   |   |
| **58** | **ΧΙΟΥ** | ΡΙΖΑΡΙΟΥ & ΠΑΣΠΑΤΗ ΧΙΟΣ 821 00 | 22710-24721 | 22710-24721 | kdaychi@sch.gr |
| **59** | **ΚΑΛΥΜΝΟΥ**  | ΠΟΤΑΜΟΙ ΚΑΛΥΜΝΟΣ 85200 | 22430-24565 22430-24515 Προϊσταμ. |   | mail@keddy-kalymn.dod.sch.gr |
| **60** | **ΚΩ** | ΣΜΥΡΝΗΣ&ΕΜΜ.ΚΙΑΠΟΚΑ, ΖΥΠΑΡΙ ΚΩΣ 85300 | 2242067189 |   | keddyko@sch.gr |
| **61** | **ΛΗΜΝΟΥ** | ΜΥΡΙΜΝΑ, ΛΗΜΝΟΣ 81400 | 2470122540 |   | mail@.keddy-limnou.les.sch.gr |
| **62** | **ΝΑΞΟΥ** | ΕΓΓΑΡΕΣ ΝΑΞΟΣ 84300 | 2285062335 |   | mail@keddy-naxou.les.sch.gr |